cyanic-selkie/wikianc huggingface dataset:
Μπαμπούρ
Μετά τις αλλεπάλληλες απώλειες του ελέγχου της πόλης της Σαρμακάνδης, ο Μπαμπούρ έστρεψε την προσοχή του στα εδάφη της βόρειας Ινδίας. Την εποχή εκείνη, η περιοχή ανάμεσα στον ποταμό Ινδό και τον Γάγγη ήταν υπό τον έλεγχο του Ιμπραήμ Λόντι της αφγανικής δυναστείας των Λόντι, ενώ η γειτονική περιοχή της Ρατζπουτάνα κυβερνώνταν από μια ινδική ομοσπονδία φυλών υπό την καθοδήγηση του Ρανά Σανγκά της Μεουάρ. Το 1524, ο Νταουλάτ Χαν Λόντι, επαναστάτης της δυναστείας των Λόντι, προσκάλεσε τον Μπαμπούρ ώστε να ανατρέψει τον Ιμπραήμ και να πάρει την θέση του ως ο νέος ηγεμόνας. Ο Μπαμπούρ κατόρθωσε να νικήσει τον Ιμπραήμ Λόντι στην πρώτη μάχη του Πανιπάτ το 1526, και με την ανάληψη της εξουσίας έθεσε την αρχή της αυτοκρατορίας των Μουγκάλ. Αντιμετώπισε την ινδική αντίσταση από τις ντόπιες δυνάμεις οι οποίες τον θεωρούσαν ξένο, κατάφερε όμως να τους νικήσει στην μάχη της Χανούα.
Ο Μπαμπούρ παντρεύτηκε αρκετές φορές, και από τους γιους του οι πλέον αξιόλογοι είναι οι Χουμαγιούν, Καμράν Μιρζά, και Χιντάλ Μιρζά. Πέθανε το 1530 και τον διαδέχτηκε ο Χουμαγιούν. Κατά την επιθυμία του, ο Μπαμπούρ θάφτηκε στους κήπους του Μπαμπούρ στην Καμπούλ του Αφγανιστάν. Καθώς καταγόταν από την πλευρά του πατέρα του από τον Ταμερλάνο, ο Μπαμπούρ θεωρούσε τον εαυτό του Τιμουρίδη και Τούρκο, αν και υπάρχουν ουζμπεκικές πηγές οι οποίες τον θεωρούν Ουζμπέκο.
Παραπομπές
Κατηγορία:Μογγόλοι πολιτικοί Κατηγορία:Αυτοκρατορία των Μουγκάλ
Ρονιάνο
Το Ρονιάνο (ιταλικά: Rognano) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Ελισάβετ της Πολωνίας, δούκισσα της Πομερανίας
Η Ελισάβετ Καζιμιερζόβνα, πολων. Elżbieta Kazimierzówna (1326 - 1361) από τον Οίκο των Πιαστ ήταν πριγκίπισσα της Πολωνίας και με τον γάμο της έγινε δούκισσα της Πομερανίας.
Βιογραφία
Ήταν η πρώτη κόρη του Καζιμίρ Γ΄ του Μεγάλου, βασιλιά της Πολωνίας και της Αλντόνας των Γκεντιμινιδών, κόρης του Γκεντιμίνας μεγάλου δούκα της Λιθουανίας.
Οικογένεια
Παντρεύτηκε το 1343 τον Μπόγκισλαβ Ε΄ δούκα της Πομερανίας-Στολπ και είχε τέκνα:
Πηγές
Κατηγορία:Οίκος των Πιαστ Κατηγορία:Πολωνές πριγκίπισσες
Βελόνα Λέρου
Η Βελόνα είναι βραχονησίδα της Λέρου στα Δωδεκάνησα η οποία βρίσκεται νοτιοανατολικά από το ακρωτήριο Διαπόρι της Λέρου και έχει έκταση 66 στρέμματα. Μαζί με το Μεγάλο και Μικρό Γλαρονήσι αποτελούν επικίνδυνες ξέρες για τη ναυσιπλοϊα στο στενό μεταξύ Καλύμνου - Λέρου. Ως οικισμός αναγνωρίστηκε το 2001 και σύμφωνα με το σχέδιο Καλλικράτης υπάγεται στο Δήμο Λέρου. Σύμφωνα με την απογραφή του 2011 είναι ακατοίκητη.
Αλντόνα της Λιθουανίας
Η Αλντόνα, λιθουαν. Aldona Lietuvos (π. 1309 - 26 Μαΐου 1339) από τον Οίκο των Γκεντιμινιδών, είναι το παγανικό της όνομα, καθώς μετά βαπτίστηκε Άννα. Ήταν κόρη του μεγάλου δούκα της Λιθουανίας και με τον γάμο της έγινε βασίλισσα της Πολωνίας.
Βιογραφία
Ήταν κόρη του Γκεντιμίνας μεγάλου δούκα της Λιθουανίας και της Γέβνας, κόρης του Ιβάν πρίγκιπα του Πολότσκ.
Οικογένεια
Παντρεύτηκε το 1325 τον Καζιμίρ Γ΄ τον Μεγάλο, βασιλιά της Πολωνίας και είχε τέκνα:
Πηγές
Κατηγορία:Οίκος των Γιαγκελλόνων
Μανόλης Ανδρουλιδάκης
Ο Μανόλης Ανδρουλιδάκης είναι Έλληνας κιθαρίστας και συνθέτης.
Βιογραφία
Ο Μανόλης Ανδρουλιδάκης σπούδασε κιθάρα με τους Νότη Μαυρουδή και Κώστα Κοτσιώλη, Μουσικολογία και Σύνθεση στο Αριστοτέλειο Πανεπιστήμιο με αριστεία και α' βραβεία. Δίδαξε επί 3 έτη στο Τμήμα Μουσικών Σπουδών του Αριστοτελείου Πανεπιστημίου Θεσσαλονίκης και ένα έτος στο Τμήμα Λαϊκής και Παραδοσιακής μουσικής Τ.Ε.Ι. Ηπείρου.
Ως συνθέτης, κιθαριστής και ενορχηστρωτής, έχει συνεργαστεί με τους συνθέτες Μίκη Θεοδωράκη (μεταξύ άλλων, διηύθυνε την τιμητική συναυλία για τα 90 του χρόνια, στο Θέατρο Πέτρας παρουσία του συνθέτη), Leo Brouwer, Νίκο Μαμαγκάκη Χρήστο Λεοντή, Διονύση Σαββόπουλο, τους μαέστρους Κάρολο Τρικολίδη, Δημήτρη Αγραφιώτη, Οδυσσέα Δημητριάδη, Λουκά καρυτινό, τους σκηνοθέτες Παντελή Βούλγαρη, Γιάννη Καλαντζόπουλο, τους στιχουργούς Δημήτρη Λέντζο, Μιχάλη Μπουρμπούλη, Άλκη Αλκαίο, Λίνα Δημοπούλου καθώς και με συμφωνικά σύνολα όπως την London Philharmonia, Κρατική Ορχήστρα Θεσσαλονίκης, Εθνική Συμφωνική Ορχήστρα της ΕΡΤ, Sinfonietta Beograd, Trio Tritonus, Κουαρτέτο Εγχόρδων L’anima, Συμφωνικές Ορχήστρες Δήμου Θεσσαλονίκης και Δήμου Αθηναίων, Μουσικά Σύνολα του Αριστοτέλειου Πανεπιστημίου Θεσσαλονίκης και του Πανεπιστημίου Θεσσαλίας κ.α.
Έχουν δισκογραφήσει τραγούδια του οι Μαρία Δημητριάδη, Μανώλης Μητσιάς, Ελένη Βιτάλη, Μίλτος Πασχαλίδης, Γιάννης Κότσιρας, Βασίλης Λέκκας, Ρίτα Αντωνοπούλου, Γεράσιμος Ανδρεάτος κ.α.
Την τελευταία τριετία επέστρεψε πιο έντονα στην κλασική κιθάρα, με πρωτότυπες τεχνικές και εξαιρετικής δεξιοτεχνίας διασκευές και συνθέσεις, με αποτέλεσμα τη δημιουργία σημαντικών μουσικών παραστάσεων και ηχογραφήσεων.
Σε αυτά τα πλαίσια, έχει την τιμή να υπογράφει την επίσημη δισκογραφική συλλογή του Μίκη Θεοδωράκη, "Myrtia", με έργα του συνθέτη διασκευασμένα για σόλο κιθάρα.
Επελέγη από την FM records και ηχογράφησε ένα cd για την συλλογή "Greatest Greek Musicians". Η Συμφωνική Ορχήστρα του Δήμου Αθηναίων, ερμήνευσε τη συλλογή του “Un árbol llamado Lorca”.
Παρουσίασε την κιθαριστική του διασκευή στο “Chariots of fire”, στην αναγόρευση του Βαγγέλη Παπαθανασίου σε επίτιμο διδάκτορα της Πολυτεχνικής Σχολής του Παν/μίου Θεσσαλίας, σε ζωντανή σύνδεση - ακρόαση από τον συνθέτη στο Παρίσι.
Στο πλαίσιο του Διεθνούς Φεστιβάλ Πάτρας, παρουσίασε για πρώτη φορά το πρόσφατο κοντσέρτο του για κιθάρα «Πέντε Μινιατούρες για κιθάρα και έγχορδα», με το κουαρτέτο εγχόρδων “L’anima” και τον ίδιο ως σολίστ. Στη συνέχεια μαγνητοσκόπησε το ίδιο έργο με την Εθνική Συμφωνική Ορχήστρα της ΕΡΤ.
Το Νοέμβριο του 2018, ξεκίνησε μια σειρά ρεσιτάλ με τίτλο «Ελληνική μουσική σε έξι χορδές», που την παρουσιάζει στα σημαντικότερα θέατρα της Ελλάδας και περιλαμβάνει έργα από τα cd’s “Myrtia” (2016) “GREEK CINEMA music for classical GUITAR” (2020) και την τελευταία του δισκογραφική συλλογή “ΑΝΘΟΛΟΓΙΑ για κιθάρα (2021).
Το Νοέμβριο του 2022 του ανατέθηκε από τον ΣΕΓΑΣ Σύνδεσμος Ελληνικών Γυμναστικών Αθλητικών Σωματείων) να δημιουργήσει την κεντρική ιδέα της έναρξης του 39ου Αυθεντικού Μαραθωνίου Αθήνας «Γρηγόρης Λαμπράκης» στον Τύμβο του Μαραθώνα, για την οποία συνέθεσε πρωτότυπη μουσική μελοποιώντας αρχαία ελληνικά κείμενα με ιδιαίτερη ενορχήστρωση και χρήση αρχαίων ελληνικών οργάνων, σύγχρονων και προηχογραφημένης μουσικής
Εξωτερικοί σύνδεσμοι
Κατηγορία:Έλληνες μουσικοί
Σλάβεν Τσούπκοβιτς
Ο Σλάβεν Τσούπκοβιτς, γεννημένος στις 23 Ιουνίου 1988 στο Κράλιεβο, είναι Σέρβος καλαθοσφαιριστής, ο οποίος αγωνίζεται στην ομάδα του Άρη, ενώ στο παρελθόν έχει αγωνιστεί και στα Τρίκαλα.
Καριέρα
Ο Τσούπκοβιτς ξεκίνησε την καριέρα του το 2005 από την Μάσινατς Κράλιεβο, στην οποία παρέμεινε μέχρι το 2010, πριν μετακινηθεί στην Νάπρεντακ Κρούσεβατς. Το 2007, κατέκτησε το παγκόσμιο πρωτάθλημα νέων με την εθνική ομάδα της Σερβίας. Στην συγκεκριμένη ομάδα αγωνίστηκε για δύο χρόνια, πετυχαίνοντας, στο δεύτερο εξ αυτών, 16,5 πόντους και 7,6 ριμπάουντ κατά μέσο όρο.
Την σεζόν 2012-13, έπαιξε για την πολωνική Ρόζα Ράντομ, έχοντας μέσους όρους 7 πόντων και 2,5 ριμπάουντ. Την επόμενη χρονιά, αγωνίστηκε για την Σλόγκα Κράλιεβο, πριν κλείσει την σεζόν στην ομάδα Κοζούβ της Γευγελής, με 14,7 πόντους και 6 ριμπάουντ σε κάθε αγώνα.
Το καλοκαίρι του 2016 ο Γ.Σ. Κύμης ανακοίνωσε την απόκτηση του.
Εξωτερικοί σύνδεσμοι
Κατηγορία:Σέρβοι καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Τρικάλων BC Κατηγορία:Καλαθοσφαιριστές σερβικών συλλόγων Κατηγορία:Καλαθοσφαιριστές πολωνικών συλλόγων Κατηγορία:Καλαθοσφαιριστές Γ.Σ. Κύμης Κατηγορία:Καλαθοσφαιριστές Πανιωνίου
Δημοτικό διαμέρισμα Λεπιανών Άρτας
Το δημοτικό διαμέρισμα Λεπιανά ανήκει στον δήμο Αγνάντων, του νομού Άρτας και περιλαμβάνει τους οικισμούς Λεπιανά, Μακρύκαμπο, και Ξηρικό. Κατά την απογραφή του 2001, είχε συνολικά 443 κατοίκους, από τους οποίους στα Λεπιανά κατοικούσαν 225, στον Μακρύκαμπο 116 και στο Ξηρικό 102.
Θέση
thumb|200px|Άποψη Τζουμέρκων (από τα Λεπιανά) Το Δ.Δ.Λεπιανών βρίσκεται στην καρδιά των Τζουμέρκων και καλύπτει έκταση περίπου 9,3 τ.χλμ., ενώ χαρακτηρίζεται ως αγροτικό και ορεινό διαμέρισμα με μέσο υψόμετρο 594μ.
Γαστρονομία
Οι πίτες ήταν το βασικό κομμάτι της διατροφής των νομάδων κτηνοτρόφων, των σκηνιτών, των βλάχων της Ηπείρου. Αυτό εξηγεί και την εκπληκτική ποικιλία που υπάρχει στην περιοχή (γαλατόπιτα, κολοκυθόπιτα, κουρκουτόπιτα, κρεατόπιτα, καθαρόπιτα, λαχανόπιτα, μακαρονόπιτα, μπλατσαριά, ρυζόπιτα, τραχανόπιτα, τυρόπιτα κ.ά.). Επίσης, άλλα παραδοσιακά προϊόντα της περιοχής των Τζουμέρκων είναι: το μέλι, το κρασί, το τσίπουρο, ο τραχανάς, οι χυλοπίτες, τα γλυκά του κουταλιού, τα αρωματικά φυτά (ρίγανη, χαμομήλι, τσάι του βουνού κλπ), οι ξηροί καρποί (κάστανο, καρύδια κλπ), τα σύκα (πασμάδια),καθώς και η παραδοσιακή φέτα.
Εθνικό Θέατρο της Βαρσοβίας
μικρογραφία|321x321εσ| Έργο παρουσία του Βασιλιά [[Στανίσουαφ Αύγουστος Πονιατόφσκι|Στανίσουαφ Αυγούστου, 1790. Ο πίνακας απεικονίζει το εσωτερικό του πρώτου Εθνικού Θεάτρου στη Βαρσοβία, που βρισκόταν στην Πλατεία Κρασίνσκι.]] Το Εθνικό Θέατρο (πολωνικά: Teatr Narodowy) είναι θέατρο στη Βαρσοβία της Πολωνίας. Ιδρύθηκε το 1765, κατά τη διάρκεια του Πολωνικού Διαφωτισμού, από τον μονάρχη της χώρας, Στανίσουαφ Αύγουστο Πονιατόφσκι. Το θέατρο μοιράζεται το συγκρότημα του Μεγάλου Θεάτρου στην Πλατεία Θεάτρου στη Βαρσοβία με έναν άλλο εθνικό χώρο, την Εθνική Όπερα της Πολωνίας.
Δημοτικό διαμέρισμα Λεπιανών Άρτας
Εξωτερικοί σύνδεσμοι
Κατηγορία:Δήμος Αγνάντων Κατηγορία:Νομός Άρτας
Εθνικό Θέατρο της Βαρσοβίας
Ιστορία
Η Όπερα μεταφέρθηκε στην Πολωνία από τον μελλοντικό Βασιλιά Βλαδίσλαο Δ΄ της Πολωνίας μέσα σε είκοσι χρόνια από τις πρώτες παρουσιάσεις της όπερας στη Φλωρεντία. Το 1628 κάλεσε την πρώτη ιταλική ομάδα όπερας στη Βαρσοβία. Όταν ανέβηκε στον πολωνικό θρόνο το 1632, έχτισε ένα θέατρο στο κάστρο του και εκεί παρήχθησαν τακτικές παραστάσεις όπερας από μια ιταλική εταιρεία σε σκηνοθεσία Μάρκο Σκάκι.
Η πρώτη δημόσια όπερα-θέατρο στην Πολωνία, η Operalnia στη Βαρσοβία, άνοιξε στις 3 Ιουλίου 1748. Βρισκόταν στο Σαξονικό Κήπο (στη σημερινή διασταύρωση της οδού Marszałkowska με την οδό Królewska) και λειτουργούσε υπό βασιλική αιγίδα. Το κτίριο της Operalnia ανεγέρθηκε το 1725 με πρωτοβουλία του Αυγούστου Β΄, με κόστος 5000 δουκάτα, ως ορθογώνια κατασκευή χωρισμένη σε τρία μέρη.
Το Εθνικό Θέατρο ιδρύθηκε το 1765, κατά τη διάρκεια του Πολωνικού Διαφωτισμού, από τον μονάρχη της χώρας, Στανίσουαφ Αύγουστο Πονιατόφσκι.
Από το 1774, παραστάσεις όπερας, θεάτρου και μπαλέτου πραγματοποιούνταν στο Παλάτι Ραντζίβιουου (σήμερα το επίσημο σπίτι του Προέδρου της Πολωνίας). Η πρώτη πολωνική όπερα παρήχθη εκεί στις 11 Ιουλίου 1778, το Η φτώχεια έγινε ευτυχία του Μάτσεϊ Καμιένσκι, με το λιμπρέτο του Βόιτσεχ Μπογκουσουάφσκι βασισμένο σε μια κωμωδία του Φραντσίσεκ Μποχομόλετς.
Επί Λαϊκής Δημοκρατίας της Πολωνίας (1945–1989), η ποιότητα των παραγωγών του Θεάτρου κατά καιρούς επηρεάστηκε αρνητικά από τις κυβερνητικές πιέσεις.
Εξωτερικοί σύνδεσμοι
Κατηγορία:Θέατρα στη Βαρσοβία Βαρσοβια
Ρομανιέζε
Το Ρομανιέζε (ιταλικά: Romagnese) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Ρονκάρο
Το Ρονκάρο (ιταλικά: Roncaro) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Γιόνας Βιλέισις
μικρογραφία|305x305εσ| Γιόνας Βιλέισις|αριστερά Ο Γιόνας Βιλέισις (3 Ιανουαρίου 1872 – 1 Ιουνίου 1942) ήταν Λιθουανός δικηγόρος, πολιτικός και διπλωμάτης.
Νεανικά χρόνια και καριέρα
αριστερά|μικρογραφία|232x232εσ| Ο Γιόνας Βιλέισις με τα αδέρφια του (όρθιος, πρώτος από αριστερά) Ο Γιόνας Βιλέισις γεννήθηκε στο Μεντινιάι, κοντά στο Πασβαλίς. Το 1892 αποφοίτησε από το Γυμνάσιο Σιαουλιάι. Την περίοδο 1892-1894 σπούδασε φυσική και μαθηματικά στο Πανεπιστήμιο της Αγίας Πετρούπολης. Αργότερα μεταπήδησε στις νομικές σπουδές, αποφοιτώντας το 1898. Ως μαθητής άρχισε να συνεισφέρει στις εφημερίδες Varpas (Η Καμπάνα) και Ūkininkas (Ο Αγρότης). Από το 1896 έως το 1898 ήταν μέλος του Σοσιαλδημοκρατικού Κόμματος της Λιθουανίας. Αφού επέστρεψε στη Λιθουανία, άρχισε να ασκεί το επάγγελμα του δικηγόρου και εντάχθηκε στην οργάνωση 12 Αποστόλων, αφιερωμένη στην υπεράσπιση του δικαιώματος χρήσης της λιθουανικής γλώσσας σε έντυπη μορφή, η οποία είχε απαγορευτεί εκείνη την εποχή. Το 1902 συμμετείχε στη δημιουργία του Λιθουανικού Δημοκρατικού Κόμματος.
Μετά την άρση της απαγόρευσης της λιθουανικής γλώσσας το 1904, ο Βιλέισις έλαβε άδεια να εκδώσει την εφημερίδα Λιθουανός Αγρότης (Lietuvos Ūkininkas) και ήταν ο αρχισυντάκτης της από το 1905 έως το 1906. Από το 1907 έως το 1909, υπηρέτησε ως εκδότης του Vilniaus žinios (Ειδήσεις του Βίλνιους) και, μετά την απαγόρευσή του, δημοσίευσε και επιμελήθηκε το Lietuvos Žinios ( Λιθουανικά Νέα). Ήταν ένας από τους διοργανωτές του Μεγάλου Σέιμας του Βίλνιους το 1905 και οργανωτής της Λιθουανικής Επιστημονικής Εταιρείας το 1907.
Στην αρχή του Α' Παγκοσμίου Πολέμου, ο Βιλέισις συνίδρυσε μια λιθουανική οργάνωση με στόχο να βοηθήσει τα θύματα του πολέμου με γεωπονική και νομική υποστήριξη και έγινε ο πρόεδρος της. Ήταν επίσης ενεργό μέλος της Λιθουανικής Επιτροπής. Έξι σχολεία ιδρύθηκαν από τον Βιλέισις στην περιοχή Αλάντα. Ως μέλος της Λιθουανικής Επιστημονικής Εταιρείας οργάνωσε την έκδοση σχολικών εγχειριδίων. Για τη διανομή αντιγερμανικών φυλλαδίων μεταξύ δασκάλων, φυλακίστηκε στη φυλακή Λουκίσκες για έξι μήνες και αργότερα στη Γερμανία για καταναγκαστική εργασία. Στο Βερολίνο κατάφερε να δραπετεύσει από τη φυλακή και κρύφτηκε μέχρι να του δοθεί η άδεια να επιστρέψει στη Λιθουανία.
Πολιτική καριέρα
αριστερά|μικρογραφία|280x280εσ| Γιόνας Βιλέισις  (κάθεται, πρώτος από δεξιά) στο τέταρτο υπουργικό συμβούλιο Από το 1917 έως το 1920, ο Βιλέισις συμμετείχε στις εργασίες του Συμβουλίου της Λιθουανίας. Ήταν το μόνο μέλος που αντιτάχθηκε στη Διακήρυξη της Ανεξαρτησίας της 11ης Δεκεμβρίου 1917, στην οποία η Λιθουανία υποσχέθηκε να είναι ο δορυφόρος της Γερμανίας. Ο Βιλέισις ήταν ένα από τα τέσσερα μέλη του Συμβουλίου, που παραιτήθηκαν στις 26 Ιανουαρίου 1918, με την αιτιολογία ότι το Συμβούλιο της Λιθουανίας δεν είχε δικαίωμα να σφετεριστεί τα δικαιώματα της Συντακτικής Συνέλευσης της Λιθουανίας και ότι η εξουσία του ίσχυε μόνο για τον καθορισμό του μέλλοντος της Λιθουανίας και του μοντέλου του κράτους. Και τα είκοσι μέλη του Συμβουλίου ψήφισαν στις 16 Φεβρουαρίου τη νέα έκδοση που έφεραν τέσσερα μέλη (Γιόνας Βιλέισις, Μύκολας Μπιρζίσκα, Στάπονας Καίρις και Στανίσουαφ Ναρουτόβιτς), η οποία επέστρεψε με τη νέα έκδοση της Πράξης της Ανεξαρτησίας της Λιθουανίας. Λίγες μέρες αργότερα, μαζί με τον Γιουστίνας Σταουγκάιτις και τον Γιούργκις Σάουλις, έφυγε για τη Γερμανία για να ζητήσει την αναγνώριση της ανεξαρτησίας της Λιθουανίας.
Από το 1917 έως το 1922 ήταν μέλος του Λιθουανικού Λαϊκού Σοσιαλιστικού Δημοκρατικού Κόμματος. Από το 1922 έως το 1929 ήταν μέλος της Λιθουανικής Αγροτικής Λαϊκής Ένωσης. Το 1929 παραιτήθηκε από τη θέση του Προέδρου της Κεντρικής Επιτροπής και από το κόμμα.
Προσκλήθηκε να υπηρετήσει στο πρώτο υπουργικό συμβούλιο της Λιθουανίας, αν και αρνήθηκε. Στις 18 Δεκεμβρίου 1918 έγινε υπουργός Εσωτερικών στο Δεύτερο Υπουργικό Συμβούλιο της Λιθουανίας. Ενώ εργαζόταν ως υπουργός οργάνωσε δήμους, διόρισε γιατρούς σε κάθε κομητεία της Λιθουανίας και δημοσίευσε νόμους, που διέπουν τους συνεταιρισμούς και τη στρατολόγηση του στρατού. Ο Βιλέισις παραιτήθηκε, μαζί με ολόκληρο το υπουργικό συμβούλιο, στις 12 Μαρτίου 1919.
Το τέταρτο υπουργικό συμβούλιο της Λιθουανίας (12 Ιουνίου – 2 Οκτωβρίου 1919) διόρισε τον Βιλέισις Υπουργό Οικονομικών. Ετοίμασε ένα σχέδιο για τη μεταρρύθμιση του λιθουανικού νομίσματος, αν και δεν εφαρμόστηκε.
Το 1919 στάλθηκε ως πρεσβευτής στις Ηνωμένες Πολιτείες, όπου εργάστηκε, για να λάβει την αναγνώριση του κράτους de jure και να δημιουργήσει οικονομικές και εμπορικές σχέσεις. Ζήτησε επίσης δωρεές από την λιθουανοαμερικανική κοινότητα, συγκεντρώνοντας πάνω από 1,8 εκατομμύρια δολάρια ΗΠΑ, και το πιο σημαντικό, κατάφερε να ενώσει τη λιθουανική διασπορά. Το 1922 εξελέγη στο Πρώτο λιθουανικό κοινοβούλιο (Σέιμας) και ήταν υποψήφιος πρόεδρος στις εκλογές της 19ης Ιουνίου 1922.
Δήμαρχος του Κάουνας
δεξιά|μικρογραφία|333x333εσ| Άγαλμα του Γιόνας Βιλέισις στη Λεωφόρο Ελευθερίας, Κάουνας. Από τις 30 Σεπτεμβρίου 1921 έως τις 2 Ιουλίου 1931, υπηρέτησε ως δήμαρχος ( Burmistras) του Κάουνας, της προσωρινής πρωτεύουσας της Λιθουανίας. Υπό τη διεύθυνση του το Κάουνας αναπτύχθηκε γρήγορα και έγινε μια πραγματικά σύγχρονη πόλη. Εγκαταστάθηκε ένα σύστημα ύδρευσης και αποχέτευσης, με κόστος πάνω από 15 εκατομμύρια λιθουανικά λίτας. Η πόλη επεκτάθηκε από 18 τετραγωνικά χιλιόμετρα σε 40. Περισσότερα από 2.500 κτίρια χτίστηκαν, συμπεριλαμβανομένων τριών σύγχρονων γεφυρών στους ποταμούς Νέρις και Νέμαν. Όλοι οι δρόμοι της πόλης ασφαλτοστρώθηκαν, οι συγκοινωνίες με άλογα αντικαταστάθηκαν με σύγχρονες λεωφορειακές γραμμές, σχεδιάστηκαν και κατασκευάστηκαν νέα προάστια και δημιουργήθηκαν νέα πάρκα και πλατείες. Τέθηκαν τα θεμέλια για ένα σύστημα κοινωνικής ασφάλισης, χτίστηκαν τρία νέα σχολεία και δημιουργήθηκαν νέες δημόσιες βιβλιοθήκες, συμπεριλαμβανομένης της βιβλιοθήκης Βίνκας Κουντίρκα. Ο Βιλέισις διατήρησε πολλές επαφές σε άλλες ευρωπαϊκές πόλεις, και ως αποτέλεσμα το Κάουνας συμμετείχε ενεργά στην ευρωπαϊκή αστική ζωή.
Ο Βιλέισις ήταν επίσης καθηγητής στο Πανεπιστήμιο Βιτάουτας Μάγκνους. Την 1η Φεβρουαρίου 1933 διορίστηκε στο Κρατικό Συμβούλιο της Λιθουανίας και εργάστηκε στους Αστικούς Κώδικες της Λιθουανίας.
Πέθανε το 1942 στο Νοσοκομείο του Ερυθρού Σταυρού στο Κάουνας και θάφτηκε στο νεκροταφείο Ράσος του Βίλνιους στο παρεκκλήσι της οικογένειας Βιλεϊσιάι.
Παραπομπές
Κατηγορία:Λιθουανοί πολιτικοί Κατηγορία:Σελίδες με μη επιθεωρημένες μεταφράσεις
Wanna Be Startin' Somethin'
Το Wanna Be Startin' Somethin' είναι τραγούδι του Μάικλ Τζάκσον. Το Wanna Be Startin' Somethin' κυκλοφόρησε στις 8 Μαΐου 1983, από την Epic Records ως το τέταρτο single από το έκτο άλμπουμ του Τζάκσον, Thriller (1982). Είναι το πρώτο τραγούδι στον κατάλογο κομματιών του Thriller. Το τραγούδι γράφτηκε από τον Τζάκσον, με παραγωγό τον Κουίνσι Τζόουνς (με συμπαραγωγό τον Τζάκσον). Οι στίχοι του τραγουδιού αναφέρονται σε ξένους που διαδίδουν φήμες για αρχή μιας επιχείρησης χωρίς καλή αιτία. Μουσικά, το Wanna Be Startin' Somethin' έχει ένα διαπολιτισμικό θέμα της disco, όπως και το προηγούμενο υλικό του Τζάκσον από το Off the Wall (1979). Η διευθέτηση του ρυθμού του κομματιού αποτελεί διαπλοκή σχεδία από ντραμς, ενώ η διευθέτηση κρουστών είναι ηχηρή και ακριβής. Το Wanna Be Startin' Somethin' είχε επανεκτελεστεί από διάφορους καλλιτέχνες. Εκτός από το Thriller, το Wanna Be Startin' Somethin εμφανίζεται σε απανθίσματα και greatest hits albums του Τζάκσον.
Το Wanna Be Startin' Somethin' έλαβε θετικές απόψεις από τους μουσικούς κριτικούς. Το τραγούδι ήταν επίσης εμπορικά επιτυχημένο, φθάνοντας στα top 20 και top 30 σε πολλές χώρες. Το τραγούδι έγινε το πέμπτο top ten single στις ΗΠΑ στο Billboard Hot 100, φθάνοντας στο top ten, στη 5η θέση. Το τραγούδι ξαναμπήκε στα τσαρτ το 2008, μετά την κυκλοφορία του Thriller 25. Μετά τον θάνατο του Τζάκσον, τον Ιούνιο του 2009, το τραγούδι ξαναμπήκε στα παγκόσμια τσαρτ, κυρίως λόγω των digital download πωλήσεων. Σε αντίθεση από τα προηγούμενα singles από το Thriller, το Wanna Be Startin' Somethin' δεν έχει μουσικό βίντεο, αλλά εκτελέστηκε από τον Τζάκσον σε παγκόσμιες περιοδείες, τόσο σε περιοδείες των Τζάκσον 5 και σε solo περιοδείες.
Ως μέρος της κυκλοφορίας του Thriller 25, ένα remix του Wanna Be Startin' Somethin', ονόματι Wanna Be Startin' Somethin' 2008, ηχογραφήθηκε με τον Akon, και κυκλοφόρησε ως το δεύτερο single του άλμπουμ. Το τραγούδι έγινε εμπορικά επιτυχημένο, φθάνοντας στο top ten σε 6 χώρες, καθώς και στο top 20 σε αρκετές χώρες παγκοσμίως και στο top 40 στον Καναδά. Το τραγούδι ήταν πιο επιτυχημένο παγκοσμίως από ότι στις ΗΠΑ, φθάνοντας στη 81η θέση στο Billboard Hot 100, η χειρότερη θέση του κομματιού στα τσαρτ.
Προϊστορία
Το Wanna Be Startin' Somethin' γράφτηκε από τον Μάικλ Τζάκσον, με παραγωγό τον Κουίνσι Τζόουνς (με συμπαραγωγό τον Τζάκσον). Γράφτηκε αρχικά για την αδερφή του, Λα Τόγια Τζάκσον, η οποία είχε δύσκολες σχέσεις με τις κουνιάδες της, αλλά ο Μάικλ ολοκλήρωσε την ηχογράφηση του κομματιού και η Λα Τόγια το εκτέλεσε μερικές φορές στις συναυλίες της. Το τραγούδι ηχογραφήθηκε το 1978 για το άλμπουμ Off the Wall, αλλά ηχογραφήθηκε εκ νέου το 1982, στο Λος Άντζελες, στην Καλιφόρνια. Το Wanna Be Startin' Somethin' ήταν ένα από τα τέσσερα τραγούδια για τα οποία ο Τζάκσον έλαβε δικαιώματα συνθέτη στο έκτο άλμπουμ του καλλιτέχνη, Thriller (1982). Το τραγούδι κυκλοφόρησε από την Epic Records ως το τέταρτο single από το άλμπουμ. Σε αντίθεση με τα προηγούμενα singles του Thriller, το Wanna Be Startin' Somethin' δεν είχε ταινία ή μουσικό βίντεο για να προωθηθεί.
Εκτός από το Thriller, το Wanna Be Startin' Somethin' εκτελέστηκε σε πολλά απανθίσματα και greatest hits albums του Τζάκσον μετά την κυκλοφορία του. Το Wanna Be Startin' Somethin' εμφανίζεται στον πρώτο δίσκο του HIStory: Past, Present and Future, Book I το 1995, καθώς και στην 25η επετειακή έκδοση του Thriller, ονόματι Thriller 25, και στο greatest hits album King of Pop - και τα δύο άλμπουμ κυκλοφόρησαν το 2008. Το τραγούδι βρίσκεται στον κατάλογο κομματιών του greatest hits album The Essential Michael Jackson και του απανθίσματος This Is It.
Σύνθεση
Το Wanna Be Startin' Somethin' έχει ένα διαπολιτισμικό θέμα της disco, όπως και το προηγούμενο υλικό του Τζάκσον από το Off the Wall (1979). Η διευθέτηση του ρυθμού του κομματιού (η οποία έγινε από τον Τζάκσον) αποτελεί διάπλοκη σχεδία από ντραμς και έγινε από τον Παυλίνο ντα Κόστα, ενώ η διευθέτηση κρουστών είναι ηχηρή και ακριβής. Το Slant Magazine δήλωσε ότι το τραγούδι ήταν «πολύπλοκο μωσαϊκό των hooks και των αναφορών της ποπ». Οι στίχοι του κομματιού, Too high to get over, too low to get under, έχει πολλές ομοιότητες με το One Nation Under a Groove, των Funkadelic.
Οι στίχοι του κομματιού αφορούν τα μέσα και τον τύπο, καθώς επίσης και τους κουτσομπόληδες και τους ανθρώπους που προσπαθούν να δημιουργήσουν προβλήματα χωρίς αιτία, κάτι που αναφέρει στους στίχους Someone's always tryin' to start my baby crying, και τότε πηγαίνει σε πιο «οιονεί παράνοια» στο «πικρό» ρεφρέν, You're a vegetable, you're a vegetable/They'll eat off you, you're a vegetable. Στο Wanna Be Startin' Somethin', τα φωνητικά του Τζάκσον βρίσκονται μεταξύ G#3 και E5. Το τραγούδι παίζεται στο κλειδί του μεγάλου Ε. Το τραγούδι είναι μέτρια φωτεινό και έχει 120 κτύπους ανά λεπτό. Το τραγούδι έχε βασική ακολουθία του D/E–E–D/E–E ως την πρόοδο της συγχορδίας. Το coda στο τέλος του κομματιού έρχεται από το κομμάτι του σαξοφωνίστα Μανού Ντιμπανγκό, Soul Makossa. Το coda είναι το Mama-say mama-sah ma-ma-coo-sah.
Κριτική
Το 'Wanna Be Startin' Somethin' έλαβε γενικά θετικές κριτικές. Ο Κρίστοφερ Κόννελι, του Rolling Stone, περιέγραψε το Wanna Be Startin' Somethin' ως «το πιο μαχητικό κομμάτι» του Thriller. Ο Κόννελι σημείωσε ότι στο «υπερενεργό» κομμάτι «τα αισθήματα του Τζάκσον είναι τόσο ωμά που το κομμάτι είναι σχεδόν εκτός ελέγχου». Επιπλέον σχολίασε ότι το κομμάτι έχε μια «μελωδία που είναι σχεδόν τόσο εξαιρετική όσο ο Τζάκσον στη σκηνή - και είναι πολύ απρόβλεπτη». Τονίζοντας ότι ενώ οι στίχοι του κομματιού «δεν θα αφήσουν άυπνο τον Έλβις Κοστέλλο τις νύχτες», αυτοί «δείχνουν ότι ο Τζάκσον προχώρησε πέρα από τα συναισθήματα που είχε στο Off the Wall». Πρόσθεσε ότι η «ωμή ικανότητα του Τζάκσον μπορεί να κάνει κομμάτια», όπως το Wanna Be Startin' Somethin', και τα άλλα κομμάτια του Thriller, «κομμάτια πρώτης τάξεως».
Ο Στέφεν Τόμας Έρλεβαϊν, του Allmusic, δήλωσε ότι τα Wanna Be Startin' Somethin', Beat It, Billie Jean και Human Nature ήταν τα καλύτερα κομμάτια του Thriller. Ο Έρικ Χέρντερσον, του Slant Magazine, δήλωσε ότι «με τρία γρήγορα rimshots», ένιωσε ότι το Wanna Be Startin' Somethin' είναι όπως «τα σαλπίσματα του δικαστηρίου». Ο Ρόμπερτ Κριστγκάου, ένας μουσικός κριτικός, δήλωσε ότι «περίμενε να έπαιζε» τα Wanna Be Startin' Something και Thriller στη «πίστα» και όχι στο «δωμάτιο» του. Το Wanna Be Startin' Somethin' έλαβε μια υποψηφιότητα για Γκράμι. Το τραγούδι ήταν υποψήφιο στην κατηγορία Best R&B Song στην τελετή των Γκράμι το 1984, αλλά έχασε από το Billie Jean, ακόμα ένα single από το Thriller.
Επιτυχία στα τσαρτ
Το 1983, το Wanna Be Startin' Somethin' είχε αρκετά μεγάλη επιτυχία στα τσαρτ. Το τραγούδι μπήκε στο top ten του Billboard Hot 100 στις 2 Ιουλίου 1983, στην 9η θέση, ενώ στην προηγούμενη εβδομάδα ήταν στη 15η θέση. Στις 16 Ιουλίου, το Wanna Be Startin' Somethin' έφθασε στη 5η θέση, η οποία αποτελεί και η καλύτερη θέση του τραγουδιού στο τσαρτ. Η 5η θέση έκανε το Wanna Be Startin' Somethin' το τέταρτο single του Thriller που έφθασε στο top ten στο Billboard Hot 100. Το Wanna Be Startin' Somethin' είχε περισσότερη εμπορική επιτυχία από ότι το επόμενο single του άλμπουμ, Human Nature στο Billboard Hot 100, με το τραγούδι να φθάνει στη 7η θέση. Το τραγούδι επίσης έφθασε στο top ten, στη 5η θέση, του Billboard R&B Singles Chart. Παγκοσμίως, το τραγούδι ήταν εμπορικά επιτυχημένο, καθώς έφθασε στα top 20 και top 30 σε παγκόσμια μουσικά τσαρτ. Στο Ηνωμένο Βασίλειο, στις 11 Ιουνίου 1983, το τραγούδι μπήκε στο top 40, στην 38η θέση. Την επόμενη εβδομάδα, το τραγούδι έφθασε στη 14η θέση, και στις 25 Ιουνίου, το τραγούδι έφθασε στο top ten, στην 8η θέση. Το τραγούδι έμεινε στα τσαρτ για 9 εβδομάδες το 1983. Στη Νέα Ζηλανδία, στις 24 Ιουλίου 1983, το Wanna Be Startin' Somethin' μπήκε στα τσαρτ, στη 47η θέση. Την επόμενη εβδομάδα, το τραγούδι έφθασε στη 35η θέση, η οποία ήταν η καλύτερη θέση του κομματιού στη Νέα Ζηλανδία. Το τραγούδι έμεινε στο top 50 της Νέας Ζηλανδίας για 3 εβδομάδες. Το Wanna Be Startin' Somethin' μπήκε στα τσαρτ της Ολλανδίας, στις 9 Ιουλίου 1983, στο top five, στη 4η θέση. Την επόμενη εβδομάδα, το κομμάτι έφθασε στην 3η θέση, η οποία ήταν και η καλύτερη θέση του κομματιού στην Ολλανδία, και έμεινε εκεί για 3 εβδομάδες. Το τραγούδι έμεινε στο top ten για αρκετές εβδομάδες, ενώ έμεινε στο top 20 για 10 εβδομάδες το 1983.
Το 2008, μετά την κυκλοφορία του Thriller 25, το τραγούδι ξαναμπήκε στα παγκόσμια τσαρτ. Το Wanna Be Startin' Somethin' μπήκε στα τσαρτ της Ιταλίας στις 21 Φεβρουαρίου 2008, φθάνοντας στη 14η θέση - το τραγούδι παρέμεινε στα τσαρτ της Ιταλίας για μία εβδομάδα. Το τραγούδι μπήκε στα τσαρτ της Δανίας, στο top 30, στη 29η θέση. Την επόμενη εβδομάδα το κομμάτι έφθασε στη 22η θέση, η οποία ήταν η καλύτερη θέση του κομματιού στη Δανία. Στην Ελβετία, το τραγούδι μπήκε στο top 50, στη 47η θέση, στις 24 Φεβρουαρίου 2008. Την επόμενη εβδομάδα το τραγούδι έφθασε στη 30η θέση, η οποία αποτελεί και η καλύτερη θέση του τραγουδιού στα ελβετικά τσαρτ. Μετά από έξι εβδομάδες στα τσαρτ, βγήκε από το top 100, και μετά από τέσσερις εβδομάδες ξαναμπήκε στη 83η θέση, πριν βγει ξανά από το τσαρτ. Μετά τον θάνατο του Μάικλ Τζάκσον, τον Ιούνιο του 2009, αυξήθηκε η δημοτικότητα της μουσικής της. Το Wanna Be Startin' Somethin' ξαναμπήκε στα τσαρτ του Ηνωμένου Βασιλείου στις 4 Ιουλίου 2009, στη 72η θέση. Την επόμενη εβδομάδα, το κομμάτι έφθασε στη 51η θέση, ενώ την μεθεπόμενη βρέθηκε εκτός του top 100. Στις 12 Ιουλίου, το Wanna Be Startin' Somethin' ξαναμπήκε στα ελβετικά τσαρτ για δεύτερη φορά. Το τραγούδι έφθασε στη 37η θέση, η οποία ήταν και η καλύτερη θέση του στα ελβετικά τσαρτ. Το τραγούδι έμεινε στα τσαρτ για 3 εβδομάδες, πριν βγεί από το top 100.
Ζωντανές εκτελέσεις
thumb|right|250px|Ο Τζάκσον και κάποιοι χορευτές εκτελούν το Wanna Be Startin' Somethin' κατά τις πρόβες για τις συναυλίες του This Is It. Το βίντεο συμπεριλαμβάνεται στην ταινία [[Michael Jackson's This Is It (2009)]]
Το Wanna Be Startin' Somethin' εκτελέστηκε ζωντανά από τον Τζάκσον και στις περιοδείες των Τζάκσον 5 και στις solo περιοδείες του. Το τραγούδι, καθώς και άλλα τραγούδια του Thriller, εκτελέστηκαν στην περιοδεία των Τζάκσον, Victory Tour (1984), ήταν το πρώτο κομμάτι που εκτελέστηκε στις συναυλίες της περιοδείας. Το Wanna Be Startin' Somethin' εκτελέστηκε σε όλες τις περιοδείες του Τζάκσον ως solo καλλιτέχνη. Όπως και για το Victory Tour, το Wanna Be Startin' Somethin' ήταν το πρώτο κομμάτι στις συναυλίες του Bad World Tour (1987-1989).
Το Wanna Be Startin' Somethin' επίσης εκτελέστηκε στην περιοδεία Dangerous World Tour (Ιούνιος 1992-Νοέμβριος 1993). Το Dangerous World Tour έπρεπε να διαρκέσει λίγο περισσότερο, αλλά κάποιες συναυλίες ακυρώθηκαν λόγω των προβλημάτων υγείας του Τζάκσον, καθώς και του άγχους από τις κατηγορίες για σεξουαλική κακοποίηση παιδιού. Οι επόμενες, και οι τελευταίες εκτελέσεις του κομματιού από τον Τζάκσον, έγιναν κατά την περιοδεία HIStory World Tour (1996-1997).
Από τον Μάρτιο του 2009, ο Τζάκσον ετοιμαζόταν να εκτελέσει το Wanna Be Startin' Somethin' στην περιοδεία This Is It (2009-2010). Κατά τις πρόβες για την περιοδεία, η εκτέλεση του Wanna Be Startin' Somethin' περιείχε ένα capella snippet από το Speechless, από το άλμπουμ Invincible (2001). Μετά τον θάνατο του Τζάκσον, τον Ιούνιο του ίδιου χρόνου, ένα βίντεο με τις πρόβες του Τζάκσον για το κομμάτι συμπεριλήφθηκε στην ταινία Michael Jackson's This Is It. Το βίντεο συμπεριλήφθηκε και στο DVD της ταινίας.
Wanna Be Startin' Somethin' 2008
Το Wanna Be Startin' Somethin' ξαναηχογραφήθηκε για την 25η επετειακή εκδοχή του Thriller, ονόματι Thriller 25, όπως και το Beat It 2008, και κυκλοφόρησε ως Wanna Be Startin' Somethin' 2008 with Akon. Το κομμάτι ηχογραφήθηκε το 2007, με την εκδοχή του 2008 να έχει στοιχεία remix και επιπλέον φωνητικά από τον Akon. Η εκδοχή του 2008 γράφθηκε και παράχθηκε από τον Akon. Το Wanna Be Startin' Somethin' έλαβε μεικτές απόψεις από τους σύγχρονους μουσικούς κριτικούς, με τους κριτικούς να λένε ότι αν και η εκδοχή του 2008 ήταν καλή, δεν ήταν καλύτερη από την αρχική, αλλά ήταν καλύτερο από άλλες επανακυκλοφορίας του Thriller 25. Επίσης αυτό ήταν το τελευταίο single που κυκλοφόρησε όσο ο Τζάκσον ήταν εν ζωή. Ο Στέφεν Τόμας Έρλεβαϊν, κριτικός του Allmusic, δήλωσε ότι το Wanna Be Startin' Somethin' μετατράπηκε σε «κακόκεφο κομμάτι πιάνου». Δήλωσε ότι καθώς το κομμάτι δεν ήταν και τόσο καλό, «ήταν καλύτερο από την επανεκτέλεση του Beat It από την Fergie, και καλύτερο από την επανεκτέλεση του The Girl Is Mine από τον will.i.am». Ο Ρόμπ Σέφφιλντ, του Rolling Stone, δήλωσε ότι το Wanna Be Startin' Somethin' ήταν «σχετικά εξαιρετικό» και επαίνεσε τη σύνθεση του κομματιού.
Το τραγούδι κυκλοφόρησε από τις Epic Records και Legacy Recordings, τον Ιανουάριο του 2008, ως το δεύτερο single του άλμπουμ. Το τραγούδι είχε μέτρια επιτυχία παγκοσμίως, φθάνοντας στο top 20 σε αρκετές χώρες, καθώς και στο top ten σε 4 περιοχές. Το τραγούδι έφθασε στη 3η θέση στη Σουηδία και στη 4η θέση στη Νέα Ζηλανδία. Το τραγούδι έφθασε στη 8η θέση στην Αυστραλία και στη 10η θέση στη Γαλλία. Το Wanna Be Startin' Somethin' 2008 έφθασε στη 15η θέση στα τσαρτ του Βέλγιου (και στις Φλάνδρες και στη Βαλλονία). Το τραγούδι έφθασε στη 20η θέση στην Ιταλία. Το Wanna Be Startin' Somethin' 2008 έφθασε έως τη 81η θέση του Billboard' Hot 100, η οποία ήταν και η χειρότερη θέση του κομματιού στα τσαρτ. Το τραγούδι έφθασε στη 48η θέση του Pop Charts, καθώς επίσης και στη 47η θέση του Pop Hot 100 Airplay. Το τραγούδι έφθασε στη 47η θέση του Billboard Hot Digital Songs και στη 33η θέση του Hot Canadian Digital Singles Chart. Το κομμάτι έγινε χρυσό στην Αυστραλία. Ένα μουσικό βίντεο δημοσιεύθηκε σε αρκετά κανάλια για να βοηθήσει την προώθηση του single και του άλμπουμ - περιέχει ένα μοντάζ από τα προηγούμενα μουσικά βίντεο του Μάικλ Τζάκσον και εκτελέσεις κομματιών σε συναυλίων, καθώς επίσης και από βίντεο του Akon.
Επανεκτελέσεις και χρήση στη λαϊκή κουλτούρα
left|thumb|Στην περιοδεία [[Sticky & Sweet Tour, η Μαντόνα και ένας χορευτής, ο οποίος μιμείται τον Τζάκσον, εκτέλεσαν ένα ποτ πουρί των τραγουδιών του Τζάκσον, ενώ διάφορες φωτογραφίες του Τζάκσον εμφανίζονται στην οθόνη]]
Το Wanna Be Startin' Somethin' είχε επανεκτελεστεί από διάφορους καλλιτέχνες μετά την κυκλοφορία του.
Εξωτερικοί σύνδεσμοι
κατηγορία:Τραγούδια του Μάικλ Τζάκσον Κατηγορία:Τραγούδια του 1982 Κατηγορία:Singles του 1983 Κατηγορία:Singles του 2008 Κατηγορία:Singles της Epic Records Κατηγορία:Post-disco τραγούδια
Ροζάσκο
Το Ροζάσκο (ιταλικά: Rosasco) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
And Thou Shalt Trust... the Seer (μουσικό άλμπουμ)
Το And Thou Shalt Trust... the Seer είναι το πρώτο ολοκληρωμένο άλμπουμ του γερμανικού συμφωνικής μέταλ συγκροτήματος Haggard. Κυκλοφόρησε στις 15 Οκτωβρίου το 1997 από το Last Episode. Το σχέδιο του εξωφύλλου ανήκει στον ζωγράφο Άλμπρεχτ Ντύρερ με την ονομασία Μελαγχολία. Η κυκλοφορία του άλμπουμ επαναλήφθηκε σε δίσκο βινυλίου αυτή την φορά το 2008 από την Nattvind Records.
Εξωτερικοί σύνδεσμοι
Κατηγορία:Άλμπουμ του 1997
Χρυσηλιού (συνοικία Μόρφου)
Η Χρυσηλιού είναι συνοικία του Δήμου Μόρφου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Μόρφου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα δυτικά συνορεύει με τον Άγιο Γεώργιο, στα νότια με την Αγία Παρασκευή, στα νοτιοανατολικά με το Αργάκι, στα ανατολικά με την Κυρά και στα βόρεια με το Καλό Χωριό Καπούτη.
Πληθυσμός
Η Χρυσηλιού εμφανίζεται στις απογραφές πληθυσμού έως και το 1960. Στην απογραφή του 1973 δεν απογράφεται ξεχωριστά αλλά ως μέρος του Δήμου Μόρφου.
Μέχρι το 1974, η Χρυσηλιού κατοικείτο μόνο από Ελληνοκύπριους. Μετά την κατάληψη της συνοικίας από τα τουρκικά στρατεύματα τον Αύγουστο του 1974, οι κάτοικοι της διέφυγαν στο νότιο μέρος της Κύπρου. Στη Χρυσηλιού εγκαταστάθηκαν Τουρκοκύπριοι πρόσφυγες, κυρίως από τα Κάτω Πολεμίδια.
Nothing Is Easy: Live at the Isle of Wight 1970
Το Nothing Is Easy: Live at the Isle of Wight 1970 είναι ζωντανά ηχογραφημένο άλμπουμ και DVD του αγγλικού ροκ συγκροτήματος Jethro Tull, το οποίο κυκλοφόρησε στις 2 Νοεμβρίου 2004 μέσω της δισκογραφικής εταιρίας "Eagle".
Η ηχογράφηση του πραγματοποιήθηκε στην πέμπτη και τελευταία ημέρα του φεστιβάλ " Isle of Wight" του 1970, όπου έπαιξαν μαζί με τους The Moody Blues, τον Τζίμι Χέντριξ, την Τζόαν Μπαέζ, τους Free, κ.α..
Οι κριτικές για τον δίσκο υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4,4 / 5, το "Record Collector" με τέσσερα αστέρια και το "ProgArchives" με 4,1 / 5.
Μέλη των Jethro Tull
Οι μουσικοί οι οποίοι ηχογράφησαν το "Nothing Is Easy: Live at the Isle of Wight 1970" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 2004
Σέρχιο Γιουλ
Ο Σέρχιο Γιούλ (Sergio Llull, Μενόρκα, 15 Νοεμβρίου 1987) είναι Ισπανός επαγγελματίας διεθνής καλαθοσφαιριστής. Με ύψος 1,90 μέτρα αγωνίζεται ως πόιντ γκαρντ / σούτινγκ γκαρντ στη Ρεάλ Μαδρίτης του Πρωταθλήματος Ισπανίας και της Ευρωλίγκα. Είναι γνωστός για την ταχύτητα ευθείας γραμμής, την δυνατότητα άλματος, την ευστοχία σε προσπάθειες τριών πόντων και τις ασίστ του. Είναι επίσης μέλος της ισπανικής εθνικής ομάδας από το 2009 έχοντας κερδίσει επτά μετάλλια.
Σταδιοδρομία
Εντάχθηκε στη Ρεάλ Μαδρίτης της Ευρωλίγκα το 2007.
Το 2010, ο Γιούλ επέκτεινε το συμβόλαιο του με τη Ρεάλ Μαδρίτης μέχρι το έτος 2014. Ονομάστηκε MVP του τουρνουά του Κυπέλλου του Βασιλιά του 2012.
Στη σεζόν 2014-15, η Ρεάλ Μαδρίτης κέρδισε την Ευρωλίγκα, μετά την νίκη της επί του Ολυμπιακού με 78–59 στο τελικό παιχνίδι. Η Ρεάλ Μαδρίτης τελείωσε τη σεζόν κερδίζοντας το Ισπανικό Πρωτάθλημα, με σκορ 3-0 στην τελική σειρά ενάντια στην Μπαρτσελόνα. Με αυτό το τρόπαιο, κέρδισαν το Τριπλ Κράουν. Ονομάστηκε επίσης MVP των τελικών του ισπανικού πρωταθλήματος του 2015. Το καλοκαίρι του 2015, ο Γιουλ άλλη μια φορά επέκτεινε το συμβόλαιο του με τη Ρεάλ Μαδρίτης, αυτή τη φορά μέχρι την σεζόν 2020–21 με ετήσιες απολαβές 2.7 εκατομμύρια ευρώ για κάθε έτος του συμβολαίου του.
Το 2016 κατέκτησε το νταμπλ στην Ισπανία βγαίνοντας ξανά MVP των ισπανικών τελικών.
Το 2018 και ενώ απουσίαζε για επτά μήνες από τα παρκέ, επέστρεψε στα play off της Ευρωλίγκα κόντρα στον Παναθηναϊκό και ύστερα κατάφερε να κερδίσει για δεύτερη φορά το ευρωπαϊκό πρωτάθλημα, κόντρα στη Φενέρμπαχτσε (85-80). Επίσης κατέκτησε το πρωτάθλημα Ισπανίας για πέμπτη φορά στην καριέρα του.
NBA
Ο Γιούλ επιλέχθηκε από τους Ντένβερ Νάγκετς, στην 34η θέση του ντραφτ του NBA του 2009. Οι Χιούστον Ρόκετς συνέχεια αγόρασαν τα δικαιώματά του από τους Νάγκετς, για περίπου $2.25 εκατομμύρια.
Εθνική ομάδα
Ο Σέρχιο Γιούλ κέρδισε το χρυσό μετάλλιο στο Ευρωπαϊκό πρωτάθλημα καλαθοσφαίρισης εφήβων και κέρδισε το ασημένιο μετάλλιο στο Ευρωπαϊκό πρωτάθλημα καλαθοσφαίρισης νέων ανδρών. Έχει αγωνιστεί με την ισπανική εθνική ομάδα καλαθοσφαίρισης. Κέρδισε τρία χρυσά μετάλλια στα Ευρωμπάσκετ, το 2009 το 2011 και το 2015, και το χάλκινο μετάλλιο στο Ευρωμπάσκετ 2013.
Επιπλέον έχει λάβει μέρος στα Παγκόσμια κύπελλα του 2010 και 2014 χωρίς κάποια μεγάλη διάκριση. Ωστόσο το 2019, κατέκτησε το χρυσό μετάλλιο στο Παγκόσμιο Κύπελλο της Κίνας στην τρίτη του παρουσία στη διοργάνωση.
Τίτλοι-Διακρίσεις
μικρογραφία|Ο Γιουλ το 2008
Εξωτερικοί σύνδεσμοι
Κατηγορία:Ισπανοί καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Ισπανίας Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Μανρέσα Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Ευρωμπάσκετ 2009 Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Παγκοσμίου Πρωταθλήματος 2010 Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές στους Θερινούς Ολυμπιακούς Αγώνες 2012 Κατηγορία:Καλαθοσφαιριστές στους Θερινούς Ολυμπιακούς Αγώνες 2016 Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Ολυμπιονίκες Κατηγορία:Παίκτες νικητές Ευρωμπάσκετ Κατηγορία:Παίκτες νικητές Παγκοσμίου Κυπέλλου FIBA Κατηγορία:Ολυμπιονίκες της καλαθοσφαίρισης
Συμμετοχή του Βελγίου στο Ευρωπαϊκό Πρωτάθλημα Στίβου 2018
Το Βέλγιο συμμετείχε στο Ευρωπαϊκό Πρωτάθλημα Στίβου 2018 με 34 αθλητές και αθλήτριες σε 23 αγωνίσματα από τις 7 μέχρι τις 14 Αυγούστου στο Βερολίνο. Συνολικά με 6 μετάλλια κατατάχθηκε στην 5η θέση στον πίνακα μεταλλίων, μαζί με την Ελλάδα.
Παραπομπές
Βέλγιο
Πέτρος Α΄ της Παμπλόνα και της Αραγωνίας
Ο Πέτρος Α΄ της Παμπλόνα και της Αραγωνίας (Pedro I de Aragón y Pamplona, 1068 – 28 Σεπτεμβρίου 1104) ήταν Βασιλιάς της Αραγωνίας και Βασιλιάς της Παμπλόνα (1094 - 1104. Ο Πέτρος Α΄ ήταν μεγαλύτερος γιος και διάδοχος του Σάντσο Ραμίρεθ της Αραγωνίας από την πρώτη σύζυγό του Ισαβέλλα του Ουρζέλ. Πήρε το όνομά του προς τιμή του Αγίου Πέτρου, επειδή ο πατέρας του είχε ξεχωριστή ευλάβεια στην Αγία έδρα, στην οποία είχε κάνει το βασίλειό του υποτελές. Ο Πέτρος συνέχισε τις στενές διασυνδέσεις του πατέρα του με την Εκκλησία και επιδίωξε παράλληλα, με μεγάλη επιτυχία, την ώθηση του στρατού του στα νότια εναντίον των βασιλείων Τάιφα της  Αλ-Άνταλους τα οποία συνόρευαν με το βασίλειο του, συμμαχώντας με τον Ελ Σιντ, τον κυβερνήτη της Βαλένθια, ενάντια στους Αλμοραβίδες. Σύμφωνα με τις μεσαιωνικές καταγραφές Annales Compostellani ο Πέτρος ήταν «..ικανός στον πόλεμο με τόλμη στην πρωτοβουλία ("bellis expertus et audax in principio")»,  και όπως ένας σύγχρονος ιστορικός παρατήρησε «..η αντίληψη του για τις δυνατότητες σε σχέση με την εποχή φαίνεται να ήταν άψογη.»
Υπο-βασιλιάς του Σοβράρβε και η διαδοχή στην Αραγωνία
μικρογραφία|Το βασιλικό σημάδι (signum regis) του Πέτρου Α´. Ο Πέτρος μπορούσε επίσης, να γράφει την υπογραφή του στα [[Αραβική γλώσσα|αραβικά. ]] Το Χρονικό του Σαν Χουάν ντε λα Πένια, μια σχετικά αργότερη πηγή για την βασιλεία του Πέτρου, αναφέρει ότι ο Πέτρος ήταν 35 ετών όταν πέθανε, που τοποθετεί τη γέννησή του το 1068 ή το 1069. Ως παιδί, ο Πέτρος είχε τοποθετηθεί στη γραμμή της διαδοχής στην Κομητεία του Ουρζέλ από την πρώτη διαθήκη του θείου του Κόμη Ερμενγκόλ Δ´, μετά τον γιο του Ερμενκόλ και τα αδέρφια του. Δεν ήταν όμως γραφτό να κληρονομήσει την κομητεία αυτή. Το 1085, δύο χρόνια μετά την κατάκτηση του Γκράους (28 Απριλίου 1083) από τον πατέρα του, στον Πέτρο του ανατέθηκαν το Σοβράρβε και η Ριβαγόρθα ως υποβασίλειο με πρωτεύουσα στο Γκράους, το οποίο έκτοτε κυβερνούσε λίγο-πολύ ανεξάρτητα υπό τον τίτλο του βασιλιά (λατινικά rex). Στις 28 Οκτωβρίου 1087 ο Πέτρος συνάντησε τον πατέρα του στην πόλη Παμπλόνα, στη Ναβάρρα, όπου οι δύο μονάρχες επιβεβαίωσαν τα δικαιώματα των επισκόπων στην πόλη. Συνέχισε την Χριστιανική ανακατάκτηση της Ιβηρικής χερσονήσου (Reconquista) στα νοτιοανατολικά του βασιλείου με σθένος. Το 1087 είναι πιθανό να ήταν παρόν στην ανεπιτυχή πολιορκία της Τουδέλας. Αργότερα την ίδια χρονιά κατέκτησε την Εστάδα, το 1088 το Μοντεαραγόν, και στις 24 Ιουνίου 1089 το Μονθόν. Αυτές οι κατακτήσεις του άνοιξαν τον δρόμο προς την κοιλάδα του Σίνκα, όπου συνέχισε τις κατακτήσεις φτάνοντας μέχρι το Αλμενάρ, το οποίο κατέλαβε το 1093.
Ο Πέτρος ανέλαβε ολόκληρο το βασίλειο του πατέρα του μόνο όταν όταν αυτός πέθανε, ενώ πολιορκούσαν την Ουέσκα το 1094. Ο Πέτρος διέκοψε προσωρινά την πολιορκία για να επιστρέψει πάλι σε αυτή μόλις εντός του ίδιου έτους. Μετά το 1094 οι στόχοι του μετατοπίστηκαν προς τα δυτικά, προς την κοιλάδα του Γάγιεγο. Το 1095 ο Πέτρος ανανέωσε του όρκους του πατέρα του προς τον Πάπα Ουρβανό Β´ και ο πάπας Ουρβανός με την σειρά του ανανέωσε την υπόσχεσή του για προστασία, υπό την οποία είχαν τεθεί ο Σάντσο, οι γιοι του και το βασίλειο του από τον Ιούλιο του 1089. Στις 16 Μαρτίου 1095, ο πάπας εξέδωσε ακόμα μια παπική βούλα, Cum universis sancte, χορηγώντας στον βασιλιά και τη βασίλισσα της Αραγωνίας ασυλία από Θρησκευτικές ποινές, χωρίς την άδεια του πάπα. Την ίδια χρονιά, ενώ πολιορκούσε την Ουέσκα, ο Πέτρος νίκησε τις δυνάμεις ενισχύσεως της Τάιφα της Σαραγόσας στην Μάχη του Αλκοράθ. Ο Πέτρος αργότερα αντάμειψε κάποιον Σάντσο Κρίσπο για τη συμβολή του με τριακόσιους ιππότες και πεζικό στο Αλκοράθ. Πήγε να καταλάβει την Ουέσκα στις 27 Νοεμβρίου του ίδιου έτους. αριστερά|μικρογραφία|303x303εσ|Ο Πέτρος Α´ λαμβάνει μια ασπίδα ζωγραφισμένη με το [[Σταυρός του Αγίου Γεωργίου|Σταυρό του Αγίου Γεωργίου. Σύμφωνα με το μύθο, ο Γεώργιος εμφανίστηκε στο πεδίο της μάχης στο Αλκοράθ. Τα κεφάλια τεσσάρων αποκεφαλισμένων Μαυριτανών βρέθηκαν επίσης στο πεδίο της μάχης και όταν προστέθηκαν στο γνωστό έμβλημα του Γεωργίου, δημιουργήθηκε ο Σταυρός του Alcoraz, ο οποίος αργότερα θα αποτελέσει τη βάση του οικοσήμου της Σαρδηνίας.]]
Η Reconquista και ο πόλεμος με τους Αλμοραβίδες
Το επόμενο έτος (1096) ο Πέτρος ταξίδεψε νότια για να επιθεωρήσει το οχυρό του Καστεγιόν, αν και η Historia Roderici ισχυρίζεται ότι πήγε για να βοηθήσει τον Ροδρίγο Ντίαθ ντε Βιβάρ. Συναντήθηκε με τον Ροδρίγο στη Βαλένθια και με μεγάλη δύναμη που είχε ήδη συνταχθεί αποφάσισαν να ενισχύσουν τα νότιο συνοριακό φρούριο της Μπενικαδέλ, το οποίο ξαναχτίστηκε από τον Ροδρίγο γύρω στο 1091. Καθώς περνούσαν από την Σάτιβα συναντήθηκαν με μια Αλμοραβιδική δύναμη υπό τις διαταγές του Μωχάμετ, του ανιψιού του ηγέτη των Αλμοραβίδων Γιουσούφ ιμπν Τασφίν, και τον διοικητή του οποίου ο Ροδρίγο είχε νικήσει στην Μάχη της Κουάρτε το 1095. Αποφάσισαν τον βιαστικό ανεφοδιασμό της Μπενικαδέλ και υποχώρησαν προς τη Βαλένθια από την ακτή, αλλά συναντήθηκαν με τις δυνάμεις του Μωχάμετ στη Μάχη της Μπαϊρέν οι οποίες είχαν στρατοπεδεύσει σε υψηλό έδαφος που προσέγγιζε σχεδόν μέχρι τη θάλασσα. Ένας μικρός στόλος των Αλμοραβίδων είχε συγκεντρωθεί από τα νότια λιμάνια, συμπεριλαμβανομένης της Αλμερίας, και οι Χριστιανοί είχαν παγιδευτεί ανάμεσα στα λεγόμενα βέλη των πλοίων και στο ιππικό που ήταν σκαρφαλωμένο στην κορυφή του λόφου. Ο Ροδρίγο ξεσήκωσε τα στρατεύματα με μια ομιλία του και την επόμενη μέρα το μεσημέρι οι Χριστιανοί οπλίστηκαν. Η Μάχη της Μπαϊρέν κατέληξε σε πανωλεθρία με πολλούς Αλμοραβίδες σκοτωμένους ή αναγκασμένους να πέσουν στο ποτάμι ή στη θάλασσα, όπου πολλοί πνίγηκαν. Ο Πέτρος και ο Ροδρίγο επέστρεψαν θριαμβευτές στη Βαλένθια, ευχαριστώντας τον Θεό για τη νίκη, όπως μαρτυρούν τα αρχεία της Historia.
Σύμφωνα με τον, κατά πάσα πιθανότητα μύθο, με την παρότρυνση των μοναχών του Σαν Χουάν ντε λα Πένια ο Πέτρος προγραμμάτιζε να ενταχθεί στην Σταυροφορία του 1101 και να κάνει προσκύνημα στην Ιερουσαλήμ, αλλά ο Πάπας Πασχάλης Β´ αρνήθηκε να του το επιτρέψει και τον διέταξε να κάνει πόλεμο στην Σαραγόσα αντί αυτού. Ο Πέτρος, πιθανώς με βοήθεια από τους ιππότες από τη Γαλλία και τη Καταλονία, έκανε σίγουρα πόλεμο στην Σαραγόσα το 1101, σε μια εκστρατεία που διήρκεσε όλο το χρόνο. Μπορεί να είχε εμπνευστεί από τους Πρώτους Σταυροφόρους, καθώς σύγχρονες αναφορές της εκστρατείας του 1101 τον αποκαλούν "φορέα του σταυρού". Το μέγεθος των δυνάμεων του εντυπωσίασε σε τέτοιο βαθμό έναν σύγχρονο γραφέα στη Λεόν που έγραψε κατά τον ημερολογιακό προσδιορισμό ενός έγγραφου της 12ης Φεβρουαρίου ότι "ο Πέτρος, βασιλιάς της Αραγωνίας, με το άπειρο πλήθος των ένοπλων ανδρών, πολέμησε τη πόλη της Σαραγόσας, με την σημαία του Χριστού". Μέχρι τον Ιούνιο ο Πέτρος είχε αρχίσει η πολιορκία της ίδιας της Σαραγόσα ς. Για την πολιορκία έχτισε ένα φρούριο με το όνομα Juslibol (μια παραφθορά της λατινικής ρήσης Deus lo volt [είναι το θέλημα του Θεού] που χρησιμοποιούταν από τους Πρώτους Σταυροφόρους) και περικύκλωσε την πόλη με πανό που έφεραν το σταυρό. Τον Αύγουστο εξόρμησε στρατιωτική έφοδο (razzia) ως το μακρινό νότο μέχρι τις Απλενιές και τον ποταμό Έβρο, αλλά η εκστρατεία τελικά ματαιώθηκε λόγω ανεπαρκών δυνάμεων ιππικού. Μέχρι το τέλος του έτους είχε επεκτείνει την Αραγωνία και τη Ναβάρρα στα δυτικά φτάνοντας σχεδόν ως τα τείχη της Σαραγόσας και της Τουδέλας, αν και οι δύο πόλεις παρέμειναν σε χέρια Μουσουλμάνων. μικρογραφία|381x381εσ|Μεταγενέστερη και φανταστική ζωγραφιά του Πέτρου Α´. Το χέρι στο σπαθί δηλώνει επ ακριβώς με οπτικό τρόπο την βασιλεία του.